অলিম্পিক ক্রীড়া প্রতিযোগিতা
আন্তর্জাতিক অলিম্পিক কমিটির তত্ত্বাবধানে প্রথম অলিম্পিক গেমস অনুষ্ঠিত হয় ১৮৯৬ সালে এথেন্সের প্যানাথেনেইক স্টেডিয়ামে। এই ক্রিড়াযজ্ঞে ৪৩ টি প্রতিযোগীতায় ১৪ টি দেশের প্রায় ২৪১ জন ক্রীড়াবিদ জড়ো হয়েছিলেন। ইভাঞ্জেলোস জ্যাপ্পাস ও তাঁর তুতো ভাই কনস্ট্যান্টিনোস জ্যাপ্পাস গ্রিক সরকারের কাছে ভবিষ্যতে অনুষ্ঠিতব্য অলিম্পিক গেমসের জন্য একটি তহবিল রেখে যান, ট্রাস্টের সেই তহবিল থেকেই ১৮৯৬ সালের অলিম্পিক গেমস অনুষ্ঠিত হয়। জর্জ এভেরফ, এক গ্রিক ব্যবসায়ী উদারমনে অলিম্পিক গেমসের প্রস্তুতির জন্য স্টেডিয়াম সংস্কারের অর্থ দান করেন। এছাড়াও গ্রিক সরকার অলিম্পিক গেমসের জন্য অর্থের যোগান দিয়েছিলো যা গেমসের টিকিট এবং ডাকটিকিট বিক্রয়ের মাধ্যমে উঠে আসে।
অলিম্পিকে চীন
চীন মূলত প্রথম অলিম্পিক গেমসে অংশগ্রহণ করেছিল প্রজাতন্ত্রী চীন (আরওসি) নামে ১৯৩২ সালের অলিম্পিকে এবং ১৯৪৮ সাল পর্যন্ত অংশগ্রহণ করে। বর্তমানের চীন, যে গণপ্রজাতন্ত্রী চীন (পিআরসি) নামে প্রথম অলিম্পিক গেমসে অংশগ্রহণ করে ১৯৫২ সালে ফিনল্যান্ডের হেলসিংকি গেমসে, যদিও তাতে একজন মাত্র প্রতিযোগী একটি ইভেন্টে অংশগ্রহণ করেছিল। এই বছর আন্তর্জাতিক অলিম্পিক কমিটি গণপ্রজাতন্ত্রী চীন এবং প্রজাতন্ত্রী চীন (যে চীনা গৃহযুদ্ধের পর তাইওয়ান নামে পরিচিত) উভয় দেশকে অংশগ্রহনে জন্য স্বীকৃতি দেয়, যদিও পরে প্রজাতন্ত্রী চীন পরে প্রতিবাদস্বরুপ নাম প্রত্যাহার করে নিয়েছিল।